CELEX: 32016R0582
Language: fi
Date: 2016-04-15 00:00:00
Title: Komission asetus (EU) 2016/582, annettu 15 päivänä huhtikuuta 2016, asetuksen (EY) N:o 333/2007 muuttamisesta epäorgaanisen arseenin, lyijyn ja polysyklisten aromaattisten hiilivetyjen määrityksen sekä määritysmenetelmien tiettyjen suoritusarvovaatimusten osalta (ETA:n kannalta merkityksellinen teksti)

16.4.2016   
               
               
                  FI
               
               
                  Euroopan unionin virallinen lehti
               
               
                  L 101/3
               
            KOMISSION ASETUS (EU) 2016/582,
      annettu 15 päivänä huhtikuuta 2016,
      asetuksen (EY) N:o 333/2007 muuttamisesta epäorgaanisen arseenin, lyijyn ja polysyklisten aromaattisten hiilivetyjen määrityksen sekä määritysmenetelmien tiettyjen suoritusarvovaatimusten osalta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (1) ja erityisesti sen 11 artiklan 4 kohdan,
      sekä katsoo seuraavaa:
      
                  (1)
               
               
                  Komission asetuksessa (EY) N:o 333/2007 (2) säädetään näytteenotto- ja määritysmenetelmistä tiettyjen elintarvikkeissa olevien vierasaineiden pitoisuuksien virallista tarkastusta varten.
               
            
                  (2)
               
               
                  Tiettyjen elintarvikkeissa olevien vierasaineiden enimmäispitoisuudet on vahvistettu komission asetuksessa (EY) N:o 1881/2006 (3). Asetusta (EY) N:o 1881/2006 muutettiin komission asetuksella (EU) 2015/1006 (4) epäorgaanisen arseenin enimmäispitoisuuksien vahvistamiseksi, minkä vuoksi on tarpeen säätää epäorgaanisen arseenin määritykseen liittyvistä erityismenettelyistä.
               
            
                  (3)
               
               
                  Alkuaineita ja niiden kemiallisia lajeja koskevaa standardia EN 13804 on päivitetty, ja sen vuoksi on aiheellista päivittää myös viittaus kyseiseen standardiin.
               
            
                  (4)
               
               
                  Kaakaopavuissa ja niistä johdetuissa tuotteissa olevien polysyklisten aromaattisten hiilivetyjen, jäljempänä ’PAH-yhdisteet’, enimmäistasot on vahvistettava rasvassa olevan pitoisuuden perusteella. PAH-yhdisteitä tutkivan Euroopan unionin vertailulaboratorion tekemissä pätevyystesteissä ilmenee eroja rasvapitoisuuden määrityksessä. Sen vuoksi on tarpeen yhdenmukaistaa rasvapitoisuuden määritykseen käytettävä menetelmä.
               
            
                  (5)
               
               
                  Euroopan unionin vertailulaboratorion rehuissa ja elintarvikkeissa esiintyviä raskasmetalleja varten antaman lausunnon perusteella on tarpeen muuttaa määritysrajan määritelmää ja toteamisrajaan liittyviä suoritusperusteita lyijyn, kadmiumin, elohopean ja epäorgaanisen tinan määritysmenetelmien osalta.
               
            
                  (6)
               
               
                  Näytteenotto- ja määritysmenetelmiä koskevia säännöksiä olisi sovellettava myös virallisten tarkastusten ulkopuolella.
               
            
                  (7)
               
               
                  Sen vuoksi asetusta (EY) N:o 333/2007 olisi muutettava.
               
            
                  (8)
               
               
                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Muutetaan asetus (EY) N:o 333/2007 seuraavasti:
      
                  1)
               
               
                  Korvataan nimi seuraavasti:
                  
                     ”Komission asetus (EY) N:o 333/2007, annettu 28 päivänä maaliskuuta 2007, näytteenotto- ja määritysmenetelmistä elintarvikkeissa olevien hivenaineiden ja jalostuksesta peräisin olevien vierasaineiden pitoisuuksien tarkastusta varten”.
                  
               
            
                  2)
               
               
                  Korvataan 1 artiklan 1 kohta seuraavasti:
                  ”1.   Asetuksen (EY) N:o 1881/2006 liitteessä olevassa 3, 4 ja 6 jaksossa olevien lyijy-, kadmium-, elohopea-, epäorgaanisen tinan, epäorgaanisen arseenin, 3-MCPD:n ja polysyklisten aromaattisten hiilivetyjen, jäljempänä ’PAH-yhdisteiden’, pitoisuuksien tarkastukseen liittyvä näytteenotto ja määritys on suoritettava tämän asetuksen liitteen mukaisesti.”
               
            
                  3)
               
               
                  Muutetaan liite tämän asetuksen liitteen mukaisesti.
               
            2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 15 päivänä huhtikuuta 2016.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 165, 30.4.2004, s. 1.
      
         (2)  Komission asetus (EY) N:o 333/2007, annettu 28 päivänä maaliskuuta 2007, näytteenotto- ja määritysmenetelmistä elintarvikkeiden lyijy-, kadmium-, elohopea-, epäorgaanisen tinan, 3-MCPD- ja bentso(a)pyreenipitoisuuksien virallista tarkastusta varten (EUVL L 88, 29.3.2007, s. 29).
      
         (3)  Komission asetus (EY) N:o 1881/2006, annettu 19 päivänä joulukuuta 2006, tiettyjen elintarvikkeissa olevien vierasaineiden enimmäismäärien vahvistamisesta (EUVL L 364, 20.12.2006, s. 5).
      
         (4)  Komission asetus (EU) 2015/1006, annettu 25 päivänä kesäkuuta 2015, asetuksen (EY) N:o 1881/2006 muuttamisesta siltä osin kuin kyse on elintarvikkeissa olevan epäorgaanisen arseenin enimmäismääristä (EUVL L 161, 26.6.2015, s. 14).
      
         LIITE
         Muutetaan asetuksen (EY) N:o 333/2007 liite seuraavasti:
         
                     1)
                  
                  
                     Korvataan C.2.2.1 kohta seuraavasti:
                     ”C.2.2.1   Lyijyä, kadmiumia, elohopeaa, epäorgaanista tinaa ja epäorgaanista arseenia koskevat erityismenettelyt
                     
                     Määrityksen tekijän on varmistettava, etteivät näytteet kontaminoidu niiden valmistamisen aikana. Jos mahdollista, näytteen kanssa kosketuksiin joutuva laitteisto ja välineet eivät saa sisältää määritettävänä olevia metalleja ja niiden on oltava inertistä materiaalista, esimerkiksi muovista, kuten polypropeenista tai polytetrafluorieteenistä (PTFE:stä) valmistettuja. Ne on puhdistettava hapolla kontaminaatioriskin minimoimiseksi. Leikkuuterissä voidaan käyttää korkealuokkaista ruostumatonta terästä.
                     On olemassa useita hyväksyttäviä erityisiä näytteenvalmistusmenettelyjä, joita voidaan käyttää tarkasteltaviin tuotteisiin. Sellaisten näkökohtien osalta, jotka eivät nimenomaisesti kuulu tämän asetuksen piiriin, Euroopan standardointikomitean (CEN) standardissa ”Foodstuffs – Determination of elements and their chemical species. General considerations and specific requirements” (*) kuvatut näytteenvalmistusmenettelyt on todettu asianmukaisiksi, mutta muutkin näytteenvalmistusmenetelmät voivat olla yhtä päteviä.
                     Epäorgaanisen tinan osalta on huolehdittava siitä, että kaikki materiaali tulee liuokseen, sillä hävikkiä tiedetään tapahtuvan helposti, varsinkin jos hydrolyysissä muodostuu liukenemattomia hydratoituja tina(IV)oksideja.
                     
                        (*)  Standard EN 13804:2013, ”Foodstuffs – Determination of elements and their chemical species. General considerations and specific requirements”, CEN, Rue de Stassart 36, B-1050 Bryssel.”"
						
                  
               
                     2)
                  
                  
                     Lisätään kohtaan C.2.2.2 ”Polysyklisiä aromaattisia hiilivetyjä koskevat erityismenettelyt” kohta seuraavasti:
                     ”Kaakaon ja kaakaosta johdettujen tuotteiden PAH-analyysiä varten rasvapitoisuuden määritys tehdään kaakaopapujen ja niistä johdettujen tuotteiden rasvapitoisuuden määritykseen sovellettavan AOAC:n virallisen menetelmän 963.15 mukaisesti. Myös muita vastaavia menetelmiä rasvapitoisuuden määrittämiseksi voidaan käyttää, jos voidaan osoittaa, että niiden avulla saadaan samanlainen (vastaava) rasvapitoisuusarvo.”
                  
               
                     3)
                  
                  
                     Korvataan kohdassa C.3.1 ”Määritelmät” määritysrajan määritelmä seuraavasti:
                     
                                 ”Määritysraja
                              
                              
                                 =
                              
                              
                                 Määritysraja (”limit of quantification”, LOQ) on tutkittavan aineen alhaisin pitoisuus, joka voidaan mitata kohtuullisella tilastollisella varmuudella. Jos sekä tarkkuus että täsmällisyys ovat vakiot lähellä toteamisrajaa olevalla pitoisuusalueella, määritysraja on numeerisesti sama kuin nollamatriisikokeiden keskiarvon standardipoikkeama kerrottuna kymmenellä (n ≥ 20).”
                              
                           
               
                     4)
                  
                  
                     Korvataan kohdassa C.3.3.1 ”Suoritusarvovaatimukset” a alakohta seuraavasti:
                     
                                 ”a)
                              
                              
                                 Lyijyn, kadmiumin, elohopean, epäorgaanisen tinan ja epäorgaanisen arseenin määritysmenetelmien suoritusarvovaatimukset:
                                 
                                    Taulukko 5
                                 
                                 
                                             Muuttuja
                                          
                                          
                                             Vaatimus
                                          
                                       
                                             Sovellettavuus
                                          
                                          
                                             Asetuksessa (EY) N:o 1881/2006 täsmennetyt elintarvikkeet
                                          
                                       
                                             Spesifisyys
                                          
                                          
                                             Ei väliaineesta aiheutuvia tai spektrihäiriöitä
                                          
                                       
                                             Toistettavuus (RSDr)
                                          
                                          
                                             HORRATr alle 2
                                          
                                       
                                             Toistettavuus (RSDR)
                                          
                                          
                                             HORRATR alle 2
                                          
                                       
                                             Saanto
                                          
                                          
                                             Sovelletaan D.1.2 kohdan säännöksiä
                                          
                                       
                                             Toteamisraja
                                          
                                          
                                             = 3/10:aa määritysrajasta
                                          
                                       
                                             Määritysraja
                                          
                                          
                                             Epäorgaaninen tina
                                          
                                          
                                             ≤ 10 mg/kg
                                          
                                       
                                             Lyijy
                                          
                                          
                                             Enimmäismäärä (ML) ≤ 0,01 mg/kg
                                          
                                          
                                             0,01 < ML ≤ 0,02 mg/kg
                                          
                                          
                                             0,02 < ML < 0,1 mg/kg
                                          
                                          
                                             ML ≥ 0,1 mg/kg
                                          
                                       
                                             ≤ ML
                                          
                                          
                                             ≤ kaksi kolmasosaa enimmäismäärästä
                                          
                                          
                                             ≤ kaksi viidesosaa enimmäismäärästä
                                          
                                          
                                             ≤ viidesosa enimmäismäärästä
                                          
                                       
                                             Kadmium, elohopea, orgaaninen arseeni
                                          
                                          
                                             Enimmäismäärä (ML) < 0,100 mg/kg
                                          
                                          
                                             ML ≥ 0 100 mg/kg
                                          
                                       
                                             ≤ kaksi viidesosaa enimmäismäärästä
                                          
                                          
                                             ≤ viidesosa enimmäismäärästä”
                                          
                                       
                           
               
                     5)
                  
                  
                     Korvataan C.3.2 kohta seuraavasti:
                     ”C.3.2   Yleiset vaatimukset
                     
                     Elintarvikkeiden valvonnassa käytettyjen määritysmenetelmien on täytettävä asetuksen (EY) N:o 882/2004 liitteessä III olevat vaatimukset.
                     Tinan kokonaismäärän määrittämiseen tarkoitetut menetelmät soveltuvat epäorgaanisen tinan pitoisuuksien tarkastukseen.
                     Määritettäessä viinin lyijypitoisuutta sovelletaan OIV:n (**) vahvistamia menetelmiä ja sääntöjä neuvoston asetuksen (EU) N:o 1308/2013 (***) 80 artiklan 5 kohdan mukaisesti.
                     Arseenin kokonaismäärän määrittämiseen tarkoitetut menetelmät soveltuvat epäorgaanisen arseenin pitoisuuksien seulontatarkastukseen. Jos kokonaisarseenipitoisuus on epäorgaanisen arseenin enimmäispitoisuutta pienempi, muut testit eivät ole tarpeen ja näytteen voidaan katsoa täyttävän epäorgaanisen arseenin enimmäispitoisuutta koskevat vaatimukset. Jos kokonaisarseenipitoisuus on yhtä suuri tai suurempi kuin epäorgaanisen arseenin enimmäispitoisuus, on tehtävä lisätestejä sen määrittämiseksi, onko epäorgaanisen arseenin kokonaispitoisuus epäorgaanisen arseenin enimmäispitoisuutta korkeampi.
                     
                        (**)  Kansainvälinen viinijärjestö (Organisation internationale de la vigne et du vin)."
						
                     
                        (***)  Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).”"